**Zaključci sa 10. sjednice NVa- 06.05.2025..**

**Dnevni red:**

1. Usvajanje zapisnika sa 8. sjednice održane 4. travnja i 9. elektroničke sjednice

 Nastavničkog vijeća održane 15. travnja 2025. godine,

 2. Prijedlog za donošenje pedagoške mjere isključenja učenika iz škole,

 3. Pedagoške mjere.

 4. Razno

**Točka 1)**

Otvara se rasprava glede teksta zapisnika 8. sjednice održane 4. travnja i 9. elektroničke sjednice Nastavničkog vijeća održane 15. travnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Pedagoginja J.B.A. iznosi Nastavničkom vijeću službenu bilješku o provedbi postupka izricanja pedagoške mjere isključenja učenika 1.4 razreda L.C. Povjerenstvo za provedbu postupka isključenja učenika bilo je u sastavu: A.Ž. (razrednica), L.B. (psihologinja) i J.B.A. (pedagoginja),.

Dana 16. travnja 2025. godine imenovano je Povjerenstvo za provedbu postupka isključenja učenika L.C., a radi velikog broja neopravdanih izostanaka. Majka učenika redovito je dobivala informacije o njegovim izostancima te se nastojalo zajednički pronaći adekvatno rješenje s ciljem otklanjanja uzroka neopravdanog izostajanja učenika s nastave. Izricanjem prethodnih pedagoških mjera pokušalo se utjecati na promjenu ponašanja, no nisu potaknule učenika na dolazak na nastavu i usvajanje pozitivnog odnosa prema školskim obvezama. Povjerenstvo za provedbu postupka isključenja pozvalo je na sastanak učenika L.C. i njegovu majku 24. travnja 2025. u 13:10 sati u ured ravnateljice. Na razgovor s Povjerenstvom i ravnateljicom, došli su učenik i njegov otac. Učenik je zaključno s tim danom, imao ukupno 279 sati neopravdanih izostanaka. Tijekom razgovora, učeniku i ocu objašnjen je daljnji postupak i način polaganja razrednog ispita te obaveze oko dolaska na vježbe iz Kuharstva i obavljanja praktične nastave izvan škole. Nakon što su nastavnici pročitali bilješku i utvrdili da su ispunjeni svi zakonski uvjeti za izricanje pedagoške mjere isključenja, jednoglasno je utvrđeno da se ravnateljici predloži izricanje pedagoške mjere učeniku.

**Točka 3)**

Ravnateljica moli razrednike da predlože pedagoške mjere opomene pred isključenje:

1.3 razred

D.M. – pedagoška mjera izriče se zbog 100 neopravdanih sati

2.1 razred

M.A. – pedagoška mjera izriče se zbog 205 neopravdanih sati

2.2 razred

N.M. – pedagoška mjera izriče se radi neprihvatljivog ponašanja (učenik vrlo često psuje na satu)

4.1 razred

S.R. – pedagoška mjera izriče se zbog 30 neopravdanih sati

U.M.– pedagoška mjera izriče se zbog 36 neopravdanih sati

A.A. – pedagoška mjera izriče se radi 64 neopravdana sata

**Točka 4)**

Ravnateljica moli nastavnike tjelesne i zdravstvene kulture da ne puštaju učenike na wc ili u svlačionicu tijekom nastave i neka im ponove na satu da vrijedne stvari ne ostavljaju u svlačionici nego na stolu kod nastavnika.

Ravnateljica moli nastavnike struke da učenike ne puštaju u svlačionicu same, niti tijekom nastave.

Ravnateljica ukazuje nastavnicima koji imaju predavanje u učionici 5 da promatraju učenike što rade tijekom nastave jer su u učionici iscrtani zidovi.

Ravnateljica govori Nastavničkom vijeću da nam je od Ministarstva obrazovanja odobrena još jedna čistačica koju možemo zaposliti na neodređeno, na pola radnog vremena.

Ravnateljica daje prijedlog za zajednički izlet za kraj školske godine. Ravnateljica predlaže Gardaland, Italija, ali moli Nastavničko vijeće da i sami daju prijedlog kamo bi voljeli ići.

Profesorica D.Lj. ukazuje Nastavničkom vijeću kako bi naši učenici, budući ugostiteljski djelatnici, trebali više pažnje posvetiti svom izgledu i higijeni pritom misleći na nokte (kod učenica) te zavezanu i uredno počešljanu kosu.

Profesorica I.G. govori da se u petak, 09. svibnja 2025. godine u Zagrebu, na Trgu bana Josipa Jelačića održava prosvjed te ukoliko netko želi ići može se upisati na listu koja se nalazi u zbornici.

Ravnateljica obavještava Nastavničko vijeće da ove godine neće mijenjati smjenu zadnji dan nastave te će maturanti biti popodne na nastavi, prema rasporedu. Također, i vježbe u 4.1 razredu će biti poslije podne u kabinetima kuharstva i ugostiteljskog posluživanja.

Ravnateljica obavještava da će se sjednice razrednih vijeća trećih i četvrtih razreda održat će se u ponedjeljak, 26. svibnja.

Ravnateljica u ime cijelog Nastavničkog vijeća čestita profesoru D.P. i njegovoj učenici P.G. (3.4 razred)na sudjelovanju u finalu natjecanja Metro Junior Chef u Zagrebu i osvajanju petog mjesta.

Ravnateljica obavještava Nastavničko vijeće da profesorice iz Ugostiteljskog posluživanja A.M. i N.M.P. idu na natjecanje Junior Barmen Cup u Karlovac, 29. svibnja te im je poželjela sreću.